CELEX: E2009J0003
Language: el
Date: 2009-12-01
Title: Απόφαση του Δικαστηρίου, της 1ης Δεκεμβρίου 2009 , στην υπόθεση E-3/09 Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν (Παράβαση υποχρεώσεων από συμβαλλόμενου μέρους — Οδηγία 2005/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις αντασφαλίσεις και την τροποποίηση των οδηγιών 73/239/ΕΟΚ, 92/49/ΕΟΚ του Συμβουλίου καθώς και των οδηγιών 98/78/ΕΚ και 2002/83/ΕΚ)

23.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/6
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 1ης Δεκεμβρίου 2009
   στην υπόθεση E-3/09 Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν
   
      (Παράβαση υποχρεώσεων από συμβαλλόμενου μέρους — Οδηγία 2005/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις αντασφαλίσεις και την τροποποίηση των οδηγιών 73/239/ΕΟΚ, 92/49/ΕΟΚ του Συμβουλίου καθώς και των οδηγιών 98/78/ΕΚ και 2002/83/ΕΚ)
   
   2010/C 256/06
   Στην υπόθεση E-3/09, Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν — ΑΙΤΗΣΗ προς το Δικαστήριο για να αποφανθεί ότι, παραλείποντας να θεσπίσει ή να κοινοποιήσει στην Εποπτεύουσα Αρχή ΕΖΕΣ τα μέτρα που είναι αναγκαία για την εφαρμογή της πράξης που αναφέρεται, μεταξύ άλλων, στο παράρτημα IX σημείο 7 β) της συμφωνίας για τον ΕΟΧ (οδηγία 2005/68/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, σχετικά με τις αντασφαλίσεις και την τροποποίηση των οδηγιών 73/239/ΕΟΚ, 92/49/ΕΟΚ του Συμβουλίου καθώς και των οδηγιών 98/78/ΕΚ και 2002/83/ΕΚ), όπως προσαρμόστηκε στη συμφωνία για τον ΕΟΧ με το πρωτόκολλο 1, εντός της καθορισμένης προθεσμίας, το Πριγκιπάτο του Λιχτενστάιν παρέβη τις υποχρεώσεις που υπέχει δυνάμει του άρθρου 64 παράγραφος 1 της εν λόγω πράξης και του άρθρου 7 της συμφωνίας για τον ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τονς Thorgeir Örlygsson (Δικαστή-Εισηγητή) και Henrik Bull, Δικαστές, εξέδωσε απόφαση την 1η Δεκεμβρίου 2009, το διατακτικό της οποίας έχει ως εξής:
   Το Δικαστήριο:
   
               1)
            
            
               Αποφαίνεται ότι, παραλείποντας να θεσπίσει, εντός της καθορισμένης προθεσμίας, τα μέτρα που είναι αναγκαία για την εφαρμογή της οδηγίας 2005/68/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, σχετικά με τις αντασφαλίσεις και την τροποποίηση των οδηγιών 73/239/ΕΟΚ, 92/49/ΕΟΚ του Συμβουλίου, καθώς και των οδηγιών 98/78/ΕΚ και 2002/83/ΕΚ, όπως προσαρμόστηκε στη συμφωνία για τον ΕΟΧ με το πρωτόκολλο 1, το Πριγκιπάτο του Λιχτενστάιν παρέβη τις υποχρεώσεις που υπέχει δυνάμει του άρθρου 64 παράγραφος 1 της οδηγίας και του άρθρου 7 της συμφωνίας για τον ΕΟΧ.
            
         
               2)
            
            
               Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.